|  |
| --- |
| **DĖL ROKIŠKIO RAJONO SAVIVALDYBĖS TARYBOS ANTIKORUPCIJOS KOMISIJOS 2022 METŲ VEIKLOS ATASKAITOS** |
|  |  |  |  |  |
| 2023 m. kovo 31 d. Nr. TS-Rokiškis |
|  |

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Rokiškio rajono savivaldybės antikorupcijos komisijos veiklos nuostatų, patvirtintų savivaldybės tarybos 2021 m. sausio 29 d. sprendimu Nr. TS-2 „Dėl Rokiškio rajono savivaldybės tarybos Antikorupcijos komisijos nuostatų patvirtinimo“, Rokiškio rajono savivaldybės taryba nusprendžia:

Pritarti Rokiškio rajono savivaldybės tarybos Antikorupcijos komisijos 2022 metų veiklos ataskaitai (pridedama).

Sprendimas per vieną mėnesį gali būti skundžiamas Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Virginijus Lukošiūnas

Rokiškio rajono savivaldybės tarybai

|  |
| --- |
| **ROKIŠKIO RAJONO SAVIVALDYBĖS TARYBOS SPRENDIMO PROJEKTO****„DĖL ROKIŠKIO RAJONO SAVIVALDYBĖS TARYBOS ANTIKORUPCIJOS KOMISIJOS 2022 METŲ VEIKLOS ATASKAITOS“ AIŠKINAMASIS RAŠTAS** |
| 2023-03-31Rokiškis |

**Sprendimo projekto tikslas ir uždaviniai.**

Sprendimo projektu teikiama savivaldybės Tarybai pritarti Antikorupcijos komisijos 2022 metų veiklos ataskaitai. Ataskaitoje apžvelgiama ir Antikorupcijos komisijos veikla 2023 m. sausio –kovo mėn., t. y. iki šios kadencijos savivaldybės tarybos įgaliojimų pabaigos.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas, Lietuvos Respublikos korupcijos prevencijos įstatymas, Rokiškio rajono savivaldybės tarybos Antikorupcijos komisijos nuostatai, patvirtinti Rokiškio rajono savivaldybės tarybos 2021 m. sausio 29 d. sprendimu Nr. TS-2 „Dėl Rokiškio rajono savivaldybės tarybos Antikorupcijos komisijos nuostatų patvirtinimo“.

**Sprendimo projekto esmė.**

Rokiškio rajono savivaldybės tarybos Antikorupcijos komisijos veiklos nuostatų, patvirtintų savivaldybės tarybos 2021 m. sausio 29 d. sprendimu Nr. TS-2 „Dėl Rokiškio rajono savivaldybės tarybos antikorupcijos komisijos nuostatų patvirtinimo“, 5 punkte numatyta, kad Antikorupcijos komisija kasmet Rokiškio rajono savivaldybės tarybos reglamento nustatyta tvarka teikia metinę veiklos ataskaitą.

**Laukiami rezultatai.** Bus įgyvendintos Antikorupcijos komisijos veiklos reglamento nuostatos. Rokiškio rajono gyventojai galės susipažinti su savivaldybės tarybos Antikorupcijos komisijos veikla 2022 metais.

**Finansavimo šaltiniai ir lėšų poreikis**. Sprendimo projektui įgyvendinti lėšų nereikės.

**Suderinamumas su Lietuvos Respublikos galiojančiais teisės norminiais aktais.** Neprieštarauja teisės aktams.

**Antikorupcinis vertinimas.** Nevertintinas antikorupciniu požiūriu.

Komisijos pirmininkas Virginijus Lukošiūnas